
         HOTĂRÂREA NR. 165
         Consiliul Local al Municipiului Craiova, întrunit în şedinţa ordinară din data de 26.02.2009;

          Având în vedere raportul nr. 25813/2008 întocmit de Direcţia Patrimoniu prin care se propune aprobarea contractului de transmitere în folosinţă gratuită, către  Agenţia Naţională pentru Locuinţe, a unui teren ce aparţine domeniului public al municipiului Craiova,  în vederea construirii de locuinţe pentru tineri, destinate închirierii şi rapoartele comisiilor de specialitate ale Consiliului Local al Municipiului Craiova nr. 73, 74, 77, 79, 80/2009;


În conformitate cu prevederile Hotărârii Guvernului nr. 962/2001 privind aprobarea Normelor metodologice pentru punerea în aplicare a Legii nr. 152/1998 privind  înfiinţarea Agenţiei Naţionale pentru Locuinţe, cu modificările şi completările ulterioare şi Hotărârii Guvernului nr. 592/2006;

Potrivit Hotărârii Consiliului Local al Municipiului Craiova nr. 165/2004;

În temeiul art.36, alin.2, lit. c şi lit.d coroborate cu alin. 6, lit.a, pct.5, art.124, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă contractul de transmitere în folosinţă gratuită către Agenţia Naţională pentru Locuinţe, a unui teren ce aparţine domeniului public al municipiului Craiova, în suprafaţă de 24.000 mp, situat în municipiul Craiova, cartier Romanescu, strada Potelu, în vederea construirii de locuinţe pentru tineri, destinate închirierii, prevăzut în anexa care face parte integrantă din prezenta hotărâre.
Art.2. Se împuterniceşte Primarul municipiului Craiova să semneze  contractul prevăzut la art.1 din prezenta hotărâre.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Juridică, Asistenţă de Specialitate şi Contencios Administrativ, Direcţia Economico – Financiară, Direcţia Proiecte, Programe de Dezvoltare, Tehnică şi Investiţii şi Agenţia Naţională pentru Locuinţe vor aduce la îndeplinire prevederile prezentei hotărâri.

